open-index/open-wikipedia-markdown huggingface dataset:
Tahririn aukio

**Tahririn aukio** ( (*Mīdān at-Taḥrīr* ), ) on Egyptin pääkaupungin Kairon keskustassa sijaitseva tori. Aukio on ollut useiden politiikan tapahtumien näyttämö. Egyptiläiset juhlivat siellä monarkian kaatumista vuoden 1952 vallankumouksessa ja se oli vuoden 2011 vallankumouksen keskipiste.

Aukio syntyi 1800-luvulla, kun Kairoa kehitettiin "Niilin Pariisiksi". Tuolloin aukio oli palatsialueen keskus. Nykyisen nimensä aukio sai 1954, kun se nimettiin vuoden 1952 vallankumouksen jälkimainingeissa *Ismailian aukiosta* *Tahririn aukioksi* ().

Aukion laidoilla sijaitsevat muun muassa Egyptiläinen museo, Arabiliiton päämaja ja kansallisdemokraattisen puolueen päämaja, joka poltettiin vuoden 2011 vallankumouksen yhteydessä. Aukiolla sijaitsee myös Omar Makramin patsas.

## Lähteet

## Aiheesta muualla
Andreas Ertl

**Andreas Ertl** (s. 30. syyskuuta 1975 Lenggries) on saksalainen entinen alppihiihtäjä. Hän edusti seuratasolla SC Lenggriesiä.

Ertl kilpaili maailmancupissa vuosina 1994&ndash;2006. Hänen paras sijoituksensa maailmancupin osakilpailussa on yhdestoista sija Alta Badian suurpujottelusta 2002.

Ertl oli alppiyhdistetyssä juniorien MM-kisojen toinen vuonna 1994. Hän osallistui MM-kisoihin ensimmäistä kertaa vuonna 1996. Tuolloin Ertl oli kahdeskymmenes suurpujottelussa, mutta keskeytti pujottelussa jo ensimmäisellä kierroksella. Hän osallistui samoihin lajeihin myös Sestrieressä 1997, mutta ei päässyt tuolloin kummassakaan maaliin saakka. Ertl sai parhaan henkilökohtaisen MM-sijoituksensa Vailin kisoissa 1999, joissa hän oli alppiyhdistetyssä yhdeksäs. Hän ei saanut tuloksia vuosien 2001 eikä 2003 kisoissa, mutta oli supersuurpujottelun kahdeskymmenesyhdeksäs Bormion kisoissa 2005. Ertl oli samoissa kisoissa voittamassa kultaa joukkuekilpailusta.

Myös Andreaksen sisko Martina oli alppihiihtäjä.

## Lähteet
KNM Eglantine (K197)

**KNM Eglantine** (viirinumero K197) oli Norjan  laivaston Flower-luokan korvetti toisessa maailmansodassa. Alus oli alun perin Britannian kuninkaallisen laivaston vuonna 1941 valmistunut *HMS Eglantine*.

## Valmistus

Alus tilattiin 8. huhtikuuta 1940 Belfastista Harland & Woffilta, missä köli laskettiin 16. tammikuuta 1941 telakkanumerolla 1106. Alus laskettiin vesille 11. kesäkuuta ja valmistui vielä samana  vuonna 27. elokuuta.

## Palvelus
Palvelukseenotosta alus oli 29. marraskuuta 1944 saakka Liverpoolin saattajaosastossa. Joulukuusta alkaen alus oli Murmanskiin ja myöhemmin Kirkkoniemeen sijoitettuna Norjan koillisrannikolla.

Norjan hallitus lunasti 1946 aluksen ja liitti sen laivastoonsa, joka  nimesi aluksen *KNM Sørøyaksi* 10. elokuuta. Aluksen päätehtävänä oli kalastuksenvalvonta. Alus luokiteltiin 1950 fregatiksi, jolloin sen runkonumeroksi tuli F308. Se myytiin elokuussa 1956 Thor Dahl Whaling Companylle.

Alus muutettiin Framnäs Mekaniske Verkstedissä Sandefjordissa valaanpyyntialukseksi, jolloin propulsiojärjestelmäksi asennettiin dieselmoottori. Alus valmistui marraskuussa 1957, jolloin se nimettiin *Thorglimtiksi*. Aluksen viimeinen pyyntikausi Antarktiksella oli 1967–1968, minkä jälkeen se makasi ankkurissa Sandefjordissa toukokuusta 1968 kesäkuuhun 1969. Alus myytiin romutettavaksi Grimstadiin.

## Lähteet
*
*
*
*
*

### Viitteet
Jan Blokhuijsen

**Jan Blokhuijsen** (s. 1. huhtikuuta 1989 Langedijk, Pohjois-Hollanti) on alankomaalainen pikaluistelija.

Blokhuijsen voitti junioreiden maailmanmestaruuden joukkuekilpailussa Innsbruckissa 2007 sekä yleisluistelussa ja joukkuekilpailussa Changchunissa 2008. Hän sai Vancouverin olympialaisissa 2010 pronssia joukkuekilpailussa ja sijoittui samana vuonna viidenneksi yleisluistelun EM- ja MM-kilpailuissa. Vuonna 2011 hän sai EM-kilpailuissa hopeaa ja yleisluistelun MM-kisoissa pronssia. Matkakohtaisissa MM-kilpailuissa hän sai pronssia joukkuetakaa-ajossa. Vuonna 2012 hän saavutti hopeaa EM-kilpailuissa ja yleisluistelun MM-kilpailuissa sekä voitti joukkuetakaa-ajon maailmanmestaruuden. Hän sai EM-hopeaa jälleen 2013. Hän voitti samana vuonna joukkuetakaa-ajon maailmanmestaruuden.

Blokhuijsen voitti Euroopan-mestaruuden Hamarissa 2014. Hän voitti Sotšin olympialaisissa kultaa joukkuetakaa-ajossa ja sai hopeaa 5&nbsp;000&nbsp;metrillä ajalla 6.15,71. Kauden päätteeksi hän saavutti hopeaa yleisluistelun MM-kilpailuissa Heerenveenissä. Vuonna 2016 hän sai yleisluistelun EM-pronssia Minskissä ja voitti joukkuetakaa-ajon maailmanmestaruuden Kolomnassa. Hän sai samana talvena yleisluistelun MM-pronssia Berliinissä. Hän saavutti yleisluistelun EM-hopeaa Heerenveenissä 2017. Hän voitti samana talvena joukkuetakaa-ajon maailmanmestaruuden Gangwonissa ja sai yleisluistelun MM-pronssia Hamarissa.

Blokhuijsen voitti yhteislähdön ja joukkuetakaa-ajon Euroopan-mestaruuden Kolomnassa 2018. Pyeongchangin olympialaisissa 2018 hän sai pronssia joukkuetakaa-ajossa ja sijoittui 5&nbsp;000&nbsp;metrillä seitsemänneksi. Hän ooi neljäs yleisluistelun MM-kilpailuissa 2020.

## Henkilökohtaiset ennätykset

## Lähteet
Roschier

**Roschier** (ruots. [roššär]) on seuraavien henkilöiden sukunimi:

* Elof Roschier (1903–1976), suomalainen kenraaliluutnantti
* Harri Roschier (s. 1957), suomalainen alppihiihtäjä, purjehtija ja liikemies, Talentumin ent. toimitusjohtaja
* Helmer Roschier (1891–1962), suomalainen kemian professori
* Herman Roschier (1866–1924), suomalainen pankinjohtaja ja valtiopäivämies
* Jacob Roschier (1787–1838), suomalainen pappi ja virsien suomentaja
* Rolf Roschier (1878–1955), suomalainen runoilija
* Tekla Roschier (1870–1928), suomalainen nuortenkirjailija
* Yngve Roschier (1902–1982), suomalainen lääkintäkenraalimajuri, professorin arvonimi.

## Nimen muita merkityksiä
* Roschier Asianajotoimisto Oy, suomalainen liikejuridiikan asianajotoimisto.

## Lähteet
Cleveland Rebels

**Cleveland Rebels** oli vuosina 1946–1947 toiminut BAA:ssa pelannut koripalloseura. Seuran kotipaikkana toimi Cleveland.

## Historia
Seura perustettiin vuonna 1946. Rebels voitti kaudella 1946–1947 puolet runkosarjan otteluista ja sijoittui läntisen divisioonan kolmanneksi. Pudotuspeleissä joukkue kohtasi New York Knickerbockersin, jolle Rebels hävisi otteluvoitoin 2–1. Kauden jälkeen seuran toiminta lopetettiin.

## Lähteet

## Aiheesta muualla
*Basketball-Reference
Detroit Falcons (koripalloseura)

**Detroit Falcons** oli vuosina 1946–1947 toiminut BAA-seura.

## Historia
Seura perustettiin vuonna 1946. Falcons osallistui juuri perustettuun BAA:han. Ensimmäisellä kaudella joukkue sijoittui läntisen divisioonan neljänneksi, eikä päässyt pudotuspeleihin. Ainoastaan yhden kauden jälkeen Falcons lopetti toimintansa.

## Lähteet

## Aiheesta muualla
*Basketball-Reference
Uzda

**Uzda** (, ) on pieni kaupunki ja hallinnollinen piiri () Valko-Venäjän Minskin alueella.

Uzdan kaupunki sijaitsee linnuntietä 54 kilometriä pääkaupunki Minskistä etelälounaaseen. Kantatie P68 vie Uzdasta luoteeseen moottoritielle M1 () ja itään Minskistä Slutskiin johtavalle P23-kantatielle. Itämereen laskeva Niemen-joki saa alkunsa Uzdan kaupungin itäpuolelta.

Vuoden 2009 väestönlaskennan mukaan Uzdan kaupungissa asui 9&nbsp;684 ja koko Uzdenskin piirissä 23&nbsp;657 ihmistä.

## Lähteet

## Aiheesta muualla

* Tiivis kaupunkikuvaus (bycity.org) 
* Kaupungin keskustan kartta (bycity.org) 
* Узденский район - Tietoa piiristä taajamineen  (dorogiby.info)
* Maakunnan viralliset Uzdan piirin sivut  (minsk-region.gov.by) 
* WikiMapia karttalinkki kaupungista ympäristöineen, kohteiden selitykset pääosin  tai 
* Neuvostoliiton aikaista topografiakarttaa 1:100 000 ja 1:200 000 alueesta
Tonislav Hristov

**Tonislav Hristov** (s. 18. joulukuuta 1978 Vratza, Bulgaria) on bulgarialainen, Suomessa työskentelevä elokuvaohjaaja. Hän on ohjannut useita dokumentteja YLEn Asiaohjelmille. Hristovin ensimmäinen pitkä dokumenttielokuva *[[Sinkkuelämän säännöt]]* esitettiin DocPoint-festivaalilla 2011 ja se tuli elokuvateattereihin 1.4.2011.

Hristovin ensimmäinen pitkä näytelmäelokuva ''Laupias Taksikuski'' tuli ensi-iltaan 2023.

## Filmografia
* Viisi dokumenttia YLE TV1 Asiaohjelmat/Basaarille (*Metron ääni*, *Glamour*, *Mummot ja Papat*, *Matkalla*,  *Parempi elämä*) (2004–2008) 
* Seitsemän lyhytdokumenttia YLE TV1 Asiaohjelmat/Mundolle (2005–2007)
* *Hercules* (2005) 
* *Perhe* (2008)
* *Virtual Love* (YLE TV1 Asiaohjelmat/Tositarina) (2009) 
* *[[Sinkkuelämän säännöt]]* (2011)
* *[[Love & Engineering – Rakkauden insinöörit]]* (2014)
* *[[Hyvä postimies]]* (2016)
* *[[Veeran maaginen elämä]]* (2019)
* ''Laupias taksikuski'' (2023)
* *[[Viimeinen rantaleijona]]* (2023)

## Lähteet

## Aiheesta muualla
* 
* 
* Corkin elokuvajuhlat 
* Hercules 
* Family Fortune 
* Haastattelu bTV:lle
CD4

**CD4** (engl. *cluster of differentiation 4*) on tiettyjen immuunijärjestelmän solujen, etenkin auttaja-T-imusolujen, pinnalla esiintyvä proteiini.  Sitä koodaava geeni *CD4 (lähdeartikkelissa käytetään vanhaa nimitystä T4)* sijaitsee kromosomissa 12. CD4-proteiinia ilmentävää T-solua voidaan kutsua CD4-positiiviseksi (englanninkielisessä aineistossa usein *CD4<sup>+</sup> T cell*). Se löydettiin 1970-luvun lopulla ja tunnettiin aluksi nimillä **Leu-3** ja **T4**. Se nimettiin CD4:ksi vuonna 1984.

CD4-positiivinen T-solu aktivoituu, kun sen pinnalla oleva toinen reseptori, TCR (engl. *T cell receptor*) kohtaa sille spesifin antigeenin, joka on kiinnittynyt antigeeniä esittelevän solun pinnalla olevaan MHC-II-reseptoriin (engl. *class II major histocombatibility complex*). CD4 toimii reaktiossa koreseptorina. Aktivoituminen johtaa CD4-positiivisten T-solujen lisääntymiseen ja erilaistumiseen useisiin alatyyppeihin.

HI-virus käyttää CD4-reseptoreja hyödyksi päästäkseen kohdesoluihin sisälle.

## Lähteet

## Aiheesta muualla
*GeneCards: CD4
Ahmednagarin sulttaanikunta

**Ahmednagarin sulttaanikunta** oli myöhäiskeskiaikainen nykyisen Intian alueella sijainnut sulttaanikunta. Se sijaitsi luoteisessa Deccanissa Gujaratin ja Bijapurin sulttaanikuntien välissä. Malik Ahmad, Bahmanin sulttaanikunnan kuvernööri perusti 28. toukokuuta 1490 Nizam Shahin dynastian, joka korvasi Ahmednagarin vanhan sulttaanikunnan. Pääkaupungiksi tuli Junnar, mutta hallinto siirrettiin Ahmednagariin 1494. Vuonna 1636 Suurmogulien valtakunta valloitti Nizam Shahin.

## Historia

Malik Ahmad oli Nizam-ul-Mulk Malik Hasan Bahrin poika. Isänsä kuoleman jälkeen hän aloitti Nizam Shahin dynastian, jonka pääkaupunki siirrettiin pian Ahmadnagariin, Sinajoen lähelle. Malik Ahmad kuoli 1510, ja hänen lapsensa Burhan Shah I pääsi valtaan. Hänen valtansa aikoina todellinen valta oli virkamies Mukammal Khanilla. Bahran Shahin kuudesta pojasta seuraavaksi valtaan tuli Hussain Shah. Hänen jälkeensä vallassa oli Murtaza Shah, jonka aikana Ahmednagar valloitti Berarin.

Murtaza Shahin lapsi Miran Hussain ehti olla vallassa vain hieman yli 10 kuukautta, kunnes hänet myrkytettiin. Ahmednagarin viimeinen johtaja oli 14. sulttaani Murtaza Shah III, joka oli vallassa vuodet 1633–1636.

## Katso myös
*Ahmednagar

## Lähteet
Marion Rolland

**Marion Rolland** (s. 17. lokakuuta 1982 Saint-Martin-d'Hères) on ranskalainen alppihiihtäjä, syöksylaskun maailmanmestari. Hän edusti seuratasolla SC Les Deux Alpes -seuraa.

Rolland kilpaili maailmancupissa tammikuusta 2004 tammikuuhun 2015. Hän saavutti ainoat palkintosijansa kauden 2011–2012 finaaleissa Schladmingissa oltuaan syöksylaskussa toinen ja supersuurpujottelussa kolmas. Hän sijoittui neljänneksi Haus im Ennstalin syöksylaskussa tammikuussa 2010 ja Cortina d’Ampezzon syöksylaskussa tammikuussa 2013.

Rolland osallistui MM-kisoihin ensimmäistä kertaa vuonna 2009. Tuolloin hänen paras sijoituksensa oli viides tila syöksystä. Rolland osallistui samaan lajiin myös Vancouverin olympialaisissa 2010, mutta tuolloin hän kaatui jo muutama sekunti lähdön jälkeen loukaten samalla polvensa. Hän sijoittui Garmisch-Partenkirchenin MM-kisoissa 2011 syöksyssä 20:nneksi ja supersuurpujottelussa 21:nneksi. Hän voitti syöksylaskun maailmanmestaruuden Schladmingissa 2013 jäisellä rinteellä 0,16 sekunnin erolla Nadia Fanchiniin.

## Lähteet
Kimura

**Kimura** () on seuraavien japanilaisten henkilöiden sukunimi:

* Arawa Kimura (1931–2007), jalkapalloilija
* Isao Kimura (1923–1981), näyttelijä
* Jiroemon Kimura (1897–2013), maailman vanhimmaksi elänyt mies
* Kaela Kimura (s. 1984), pop- ja rocklaulaja
* Kazushi Kimura (s. 1958), jalkapalloilija
* Kazuo Kimura (s. 1909), korkeushyppääjä
* Kenji Kimura (s. 1945), lentopalloilija
* Masahiko Kimura (1917–1993), judoka
* Masaya Kimura (s. 1986), hiihtäjä
* Rie Kimura (s. 1971), jalkapalloilija
* Saori Kimura (s. 1986), lentopalloilija
* Sho Kimura (s. 1988), nyrkkeilijä

## Kuvitteellisia henkilöitä

* Kouichi Kimura, sarjassa Digimon Frontier
Sukellusvene (yhtye)

**Sukellusvene** oli lappeenrantalainen yhtye, joka teki yhden albumin Love Recordsille voitettuaan Rockin Suomen-mestaruuden progressiivisen musiikin sarjassa vuonna 1977. Yhtyeen musiikki yhdisteli poppia, jazzia ja funkia.

Yhtyeen jäsen Kari Litmanen oli sen jälkeen säveltäjä, sovittaja, studio- ja tv-muusikko, tuottaja ja kapellimestari. 

## Kokoonpano
* Lassi Talasmo – sopraano- ja alttosaksofonit, klarinetti 
* T. T. Tuomanen – kitara, bongot 
* Jukka Mäkinen – kitara 
* Kari Litmanen – kosketinsoittimet 
* Pekka Muhli – laulu, basso 
* Timo Kotineva – rummut 

## Diskografia

* *[[Vesi- ja lintumusiikkia]]* (1979)

## Lähteet

## Aiheesta muualla
*
Spiders (suomalainen yhtye)

**Spiders** on suomalainen yhtye, joka teki kaksi albumia Kräk-levymerkille. Kotiseutunsa Oulun ulkopuolella se tuli laajemmin tunnetuksi voitettuaan rockin Suomen-mestaruuden keskityylin sarjassa vuonna 1979.

## Jäsenet
* Timo Rusanen – kitara, laulu
* Esko Lassila – kitara, laulu
* Jari Paulamäki – basso
* Jussi Haapalainen – rummut

## Diskografia
* 
* 

## Lähteet

## Aiheesta muualla
*
Sinkkuelämän säännöt

**Sinkkuelämän säännöt** on Tonislav Hristovin ohjaama suomalainen dokumenttielokuva vuodelta 2011. Se on Hristovin ensimmäinen pitkä dokumenttielokuva. Elokuvan kuvaukset alkoivat joulukuussa 2008 ja päättyivät syyskuussa 2009. Elokuva sai elokuvateatteriensi-iltansa 1.4.2011.

## Juoni

Sinkkuelämän säännöt kertoo neljästä Helsingissä asuvasta nuoresta miehestä. 29-vuotias Tonislav, elokuvan ohjaaja ja päähenkilö, ja hänen ystävänsä Zoran, 27, ovat eronneet suomalaisista vaimoistaan. Kiril on pitkässä parisuhteessa ja haluaisi mennä tyttöystävänsä kanssa naimisiin, mutta tämä kieltäytyy. Hristian, 24, on sinkku. Miehet etsivät rakkauden ja parisuhteen todellista merkitystä kokeilemalla kaikkea aina nettideittailusta urheilutreffeihin ja tyylikoulutukseen. Rakkauden etsintä on täynnä vastoinkäymisiä ja onnen hetkiä. 
 

## Vastaanotto
Sinkkuelämän säännöt palkittiin parhaana dokumenttielokuvana 4.–13.3.2011 järjestetyillä Sofian elokuvajuhlilla Bulgariassa.

## Lähteet

## Aiheesta muualla
*Ohjaaja Tonislav Hristovin haastattelu, Hufvudstadsbladet 26.1.2011
Ağcabədin piirikunta

**Ağcabədin piirikunta** (, ) on paikallishallintoalue Azerbaidžanissa. Vuonna 1930 perustetun piirin pinta-ala on 1760 neliökilometriä. Asukkaita on 122&nbsp;600 henkeä (vuonna 2010).

Ağcabədin piiri sijaitsee Azerbaidžanin keskiosan tasankoseudulla. Se rajoittuu pohjoisessa Bərdən ja Zərdabin, idässä Beyləqanin, etelässä Füzulin ja Xocavəndin sekä lännessä Ağdamin piireihin.

Piirin keskus on Ağcabədin kaupunki, josta on 263 kilometriä maan pääkaupunkiin Bakuun. Kuntia on yhteensä 46, taajamia 3 ja kyliä 45. Kaupunkiväestön osuus on 38,3 % (vuonna 2010). Vuoden 1999 väestönlaskennan mukaan 99,7 % asukkaista on azereja.

Seudun pääelinkeinoja ovat maanviljely ja karjanhoito. 

Nähtävyyksiä ovat muinaiset asuinpaikat ja hautakummut sekä Ağcabədin moskeija. Piirin alueella toimii Ağ gölin kansallispuisto.

Paikallislehtenä ilmestyy *Aran*.

## Lähteet

## Aiheesta muualla
* Ağcabədin piirin sivusto 
* Azerbaidjan: Territorial and administrative units , ,
Glukosinolaatit

**Glukosinolaatit** ovat orgaanisia yhdisteitä, jotka sisältävät typpeä ja rikkiä. Kasvit tuottavat niitä glukoosista ja eräistä aminohapoista. Niitä on melkein kaikissa Brassicales-lahkon kasveissa (kuten Brassicaceae, Capparidaceae ja Caricaceae), mutta myös rypälepuiden (*Drypetes*) suvun (heimo Putranjivaceae) kasveissa.

Koska glukosinolaatteja sisältävien  viljelyskasvien käyttö eläinten pääasiallisena rehuna on osoittautunut haitalliseksi, on risti­kukkaisiin kuuluvista viljelys­kasveista kuten rypsistä jalostettu lajikkeita, joissa on hyvin vähän glukosinolaatteja, esimerkiksi rypsi.

Glukosinolaatteihin kuuluu muun muassa sinigriini, joka aiheuttaa kypsennettyyn kukkakaaliin ja ruusukaaliin kitkeryyttä.

Suuria määriä glukosinolaatteja sisältävät kasvit ovat toisaalta kiinnostavia, sillä niistä saatuja aineita voidaan käyttää luontaisina tuhoeläinten torjujina ja niitä tutkitaan syövän hoidossa. Tunnetuin esimerkki on parsakaalin sulforafaani. Tätä tietoa ei kuitenkaan ole vahvistettu tieteellisesti. Kaalien suvun kasvit sisältävät runsaasti glukosinolaatteja, joita voidaan hydrolysoida myrosinaasi-entsyymin tai suolistoflooran avulla isotiosyanaateiksi, jotka alustavien koeputkitutkimuksien mukaan saattavat aiheuttaa soluja suojaavien entsyymien eritystä. Näiden havaintojen perusteella on aihetta arvioida parsakaalinversovalmisteen suojaavia vaikutuksia kliinisissä kokeissa naisille, joilla on rintasyöpäriski.

Glukosinolaateilla tiedetään olevan suurina annoksina myrkyllisiä vaikutuksia sekä ihmisille että eläimille.

## Lähteet

## Aiheesta muualla
*Maatalouden tutkimuskeskuksen julkaisuja. Sarja A 90 : Kasviperäiset biomolekyylit - glukosinolaatit MTT
*CODA-CERVA, Veterinary and Agrochemical Research Centre: Glucosinolates
Eeva Nikoskelainen

**Eeva Nikoskelainen** (o.s. *Karo*, s. 22. helmikuuta 1942 Salo) on Turun yliopiston silmätautiopin emeritaprofessori ja vapaa kirjailija, joka on kirjoittanut viisi romaania. Nikoskelainen on toiminut pitkään Turun yliopistossa. Hän kirjoitti esikoisteoksensa vuonna 1996.

Eeva Nikoskelainen oli naimisissa sisätautiopin professori Jukka Nikoskelaisen (1943–2013) kanssa. Avioliitosta on neljä lasta.

## Teokset
* 
* 
* 
* 
* 
* 

## Lähteet
Juha-Matti Sirviö

**Juha-Matti Sirviö** (s. 24. syyskuuta 1984 Sotkamo) on suomalainen pesäpalloilija. Hän edusti Joensuun Mailan joukkuetta. Urallaan hän on voittanut viisi SM-kultaa, valittu neljä kertaa miesten Itä–Länsi-otteluun ja kerran Liitto-Lehdistö otteluun. Joensuun Mailan lisäksi Sirviö on edustanut Sotkamon Jymyä ja Kiteen Palloa. Urheilu-uransa ohella Sirviö on kouluttautunut kauppatieteiden maisteriksi Jyväskylän yliopistossa. Sirviö lopetti urheilu-uransa kauden 2013 jälkeen.

## Saavutukset
### Pelaajana
* 5 SM-kultaa: 2001, 2002, 2003, 2004, 2005
* 1 SM-hopea: 2007
* 1 SM-pronssi: 2013
* 4 Itä-Länsi-ottelua: 2006, 2008, 2010, 2011

## Lähteet
Bərdən piirikunta

**Bərdən piirikunta** (, ) on paikallishallintoalue Azerbaidžanissa. Vuonna 1930 perustetun piirin pinta-ala on 957 neliökilometriä. Asukkaita on 143&nbsp;200 henkeä (vuonna 2010).

Bərdən piiri sijaitsee Azerbaidžanin keskiosan tasankoseudulla. Se rajoittuu pohjoisessa Yevlaxin, koillisessa Ağdaşin, idässä Zərdabin, etelässä Ağcabədin ja Ağdamin sekä lännessä Tərtərin piireihin. Länsirajalla virtaa Kura, johon yhtyy Tərtərjoki.

Piirin keskus on Bərdən kaupunki, josta on 314 kilometriä maan pääkaupunkiin Bakuun. Kuntia on yhteensä 110 ja kyliä 109. Kaupunkiväestön osuus on 27,0 % (vuonna 2010). Vuoden 1999 väestönlaskennan mukaan 99,7 % asukkaista on azereja.

Seudun pääelinkeino on maatalous, joka on erikoistunut viljan ja puuvillan viljelyyn sekä karjanhoitoon. Huomattava merkitys on myös hedelmien ja vihannesten viljelyllä.

Bərdə (armeniaksi *Partav*) on yksi Azerbaidžanin historiallisista keskuksista. Nähtävyyksiin kuuluvat vuonna 1322 rakennettu Bərdən mausoleumi, 500-luvulla pysytetyn kaupunginmuurin jäännökset, İbrahimin moskeija ja hautausmaa (1700-luvulta), Tərtərjoen silta (600–800-luvuilta), Axsadan baban mausoleumi (1300-luvulta) ja Güloğlularin kylän kahdeksankulmainen mausoleumi (1700-luvulta).

Paikallislehtinä ilmestyvät *Bərdə* ja *Xan Çinar*.

## Lähteet

## Aiheesta muualla
* Bərdən piirin sivusto 
* Azerbaidjan: Territorial and administrative units , ,
Laguna Colorada

**Laguna Colorada** on matala suolajärvi Bolivian kaakkoisosassa. Se kuuluu Eduardo Avaroan suojelualueeseen ja sijaitsee hyvin lähellä Chilen rajaa. Järvi on pinta-alaltaan noin 60 neliökilometriä ja keskimäärin 50 senttimetriä syvä. Järven suolapitoisuus on korkea, ja sen punertava väri johtuu järven mineraalipitoisissa vesissä elävän levän ja planktonin pigmentistä.

Laguna Colorada toimii flamingojen parittelupaikkana. Järvessä kasvava levä tarjoaa ruokaa harvinaiselle punanflamingolle. Järven alueella elää myös vähemmissä määrin andienflamingoja ja chilenflamingoja sekä noin 50 muuta lintulajia.

## Lähteet

## Aiheesta muualla
Sister (yhtye)

**Sister** oli suomalainen yhtye, joka teki yhden albumin RCA-levymerkille.

## Kokoonpano
* Sister Jane (Jaana Rantanen), laulu
* Johnny von Strassmuller (Jouni Niemelä), kitara, laulu
* Jay Umberto Neck (Jari Loisa), laulu, basso
* Willie Vibrator (Vesa Onnelainen), rummut

## Diskografia
* 7" *2 + 2 (Will Never Equal You) / What's In My Hands (1978)*
*7" *No Attention / It's Time To Get Up* (1978)
*LP *Casino* (1979)

## Lähteet

## Aiheesta muualla
*
Laguna Verde

**Laguna Verde** on Bolivian kaakkoisosassa sijaitseva suolajärvi. Järvi kuuluu Eduardo Avaroan suojelualueeseen ja sijaitsee noin 4&nbsp;400 metrin korkeudessa merenpinnan yläpuolella, Altiplanon ylängön lounaisosassa. Järvi sijaitsee 5&nbsp;920 metriin kohoavan Licancabur-tulivuoren juurella. Ainoastaan kapea kaistale erottaa Laguna Verden sen itäpuolella sijaitsevasta Laguna Blancasta.

Järven vihreän- ja sinisenvärinen sävy johtuu mineraalipitoisesta sedimentistä, jossa on lyijyä, rikkiä, arsenikkia, kuparia ja kalsiumkarbonaattia.

## Lähteet

## Aiheesta muualla
Kansantalous 2028

**Kansantalous 2028** on Pentti Vartian ja Pekka Ylä-Anttilan kirjoittama, Elinkeinoelämän tutkimuslaitoksen Etlan julkaisema kirja. Teos ilmestyi Taloustiedon kustantamana vuonna 2003.

## Lähteet

## Aiheesta muualla
* Teos Taloustiedon sivuilla
* Jussi Syrjälä: Jatkuuko menestystarina? Yliopisto-lehti 19–20/2003.
Sammakonkello

**Sammakonkello** (*Campanula aparinoides*) on Pohjois-Amerikasta kotoisin oleva kellokasvi.

## Ulkonäkö ja koko
Monivuotinen ja maarönsyllinen sammakonkello kasvaa 20–50 senttimetriä korkeaksi. Rento varsi on tavallisesti yläosastaan haarova. Varren särmissä on pieniä, taapäisiä väkäsiä, jotka tekevät varren karheaksi ja takertuvaksi. Kierteisesti varren ympärillä olevat ruodittomat lehdet ovat pituudeltaan 10–60 mm ja leveydeltään 2–6 mm. Muodoltaan ne ovat tasasoukan suikeita ja matalahampaisia tai lähes ehytlaitaisia. Lehtilaita ja lehden keskisuonen alaosa ovat karheita. Kukinto on yleensä huiskilo, joskus harvoin kukat saattavat olla yksittäin. Avoimen kellomaiset kukat ovat lähes valkoisia ja sinisuonisia. Kukkaperät ovat hentoja ja 5–40 mm pitkiä. Verhiönliuskat ovat noin 2 mm:n pituisia ja puikean kolmiomaisia. Teriö on 5–9 mm pitkä ja syvään liuskainen. Suomessa sammakonkello kukkii heinä-elokuussa, mutta pallomaisessa kodassa olevat siemenet jäävät kypsymättä.

## Levinneisyys
Sammakonkello on kotoisin Pohjois-Amerikasta, mutta levinnyt ihmisen mukana Eurooppaan. Suomessa sammakonkello on hyvin harvinainen tulokaslaji, jota tavataan muutamin paikoin Hämeestä. Suomen esiintymät ovat ainoita tunnettuja Pohjoismaissa.

## Elinympäristö
Suomessa sammakonkellon kasvupaikat ovat kosteita niittyjä ja ojia.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Suuri Pohjolan kasvio*. Toim. Mossberg, Bo & Stenberg, Lennart. Kustannusosakeyhtiö Tammi, Helsinki 2005 (2003).

### Viitteet

## Aiheesta muualla
* Suomen Lajitietokeskus: Sammakonkello (''Campanula aparinoides'')
* Kasviatlas 2022: Sammakonkellon (''Campanula aparinoides'') levinneisyys Suomessa.
* Luontoportti: Sammakonkello (''Campanula aparinoides'')
* Pohjolan kasvien pauloissa: ''Campanula aparinoides'' – sammakonkello
* ITIS: ''Campanula aparinoides'' 
* United States Department of Agriculture (USDA): ''Campanula aparinoides''
Laçınin piirikunta

**Laçınin piirikunta** (, ) on Azerbaidžaniin kuuluva hallintoalue. Vuonna 1930 perustetun piirin pinta-ala on 1883 neliökilometriä. 

Laçınin piiri sijaitsee Azerbaidžanin lounaisosan vuoristoseudulla Vuoristo-Karabahin ja Armenian välissä. Maan virallisen hallinnollisen jaon mukaan se rajoittuu pohjoisessa Kəlbəcərin, idässä Xocalın, Şuşan ja Xocavəndin sekä etelässä Qubadlın piireihin.

Vuoden 1989 väestönlaskennan mukaan Laçınin piirissä oli 47&nbsp;300 asukasta. Sen hallinnollinen keskus oli Laçınin kaupunki. Armenialaiset joukot valtasivat piirin Vuoristo-Karabahin sodan aikana vuonna 1992. Azerbaidžanin ilmoituksen mukaan sieltä pakeni muualle maahan 65&nbsp;500 ihmistä.

Laçınin piiri oli osa de facto itsenäistä Vuoristo-Karabahin tasavaltaa. Valtaosa entisestä piiristä kuului Vuoristo-Karabahin Kašatagin piiriin ja pieni osa Šušin piiriin.

Vuonna 2020 syttyi uusi sota Azerbaidžanin ja Armenian välillä. Se päättyi maiden väliseen aseleposopimukseen, jonka mukaisesti Azerbaidžan sai takaisin muun muassa Laçınin piirikunnan. Sen joukot saapuivat alueelle 1. joulukuuta 2020. Venäläisiä joukkoja jäi valvomaan aselepoa Armenian ja Vuoristo-Karabahin väliselle tielle.

## Lähteet

## Aiheesta muualla

* Laçınin piirin sivusto 
* Azerbaidjan: Territorial and administrative units , ,
Michel Emer

**Michel Emer**, synt. **Michel Rosenstein** (19. kesäkuuta 1906, Pietari, Venäjän keisarikunta – 23. marraskuuta 1984 Neuilly sur Seine, Ranska) oli ranskalainen sanoittaja ja säveltäjä. Hän teki lauluja muun muassa Damialle, Edith Piafille, Ray Venturalle ja Tino Rossille.

Emer teki Piafille paljon lauluja, esimerkiksi ”A quoi ca sert l’amour” ja ”L’Accordéoniste”.

Emarin vaimo vuodesta 1954 oli näyttelijä Jacqueline Maillan (1923–1992).

## Lähteet
*IMDb
Rotox

**Rotox** oli suomalainen yhtye, joka teki albumin Hi-Hat-levymerkille. Yhtye hajosi vuoden kuluttua perustamisestaan.

## Kokoonpano
* Eero Raittinen, (laulu)
* Eero Lupari, (kitara)
* Uppe Siitonen, (basso)
* Upi Sorvali, (rummut)

## Diskografia
* *[[Etsikko]]* (1976)

## Lähteet

## Aiheesta muualla
* 
* Ylen Elävä arkisto: Rotox funkkasi tukevasti, Loiri congasi mukana
Vladimir Shafranov

**Vladimir Shafranov** (s. 1946 Leningrad) on venäläinen pianisti ja viulisti, joka muutti Israeliin vuonna 1973 ja sai Israelin kansalaisuuden ja avioliiton takia muutti Suomeen 1974. Shafranov muodosti trion basisti Pekka Sarmannon ja rumpali Jukkis Uotilan kanssa ja levytti yhden albumin Kompass-levymerkille.

## Diskografia
* Live at groovy (1981)

## Lähteet

## Aiheesta muualla
*
Robert Smithson

**Robert Smithson** (2. tammikuuta 1938 – 20. heinäkuuta 1973) oli yhdysvaltalainen taiteilija, joka tunnetaan maataiteestaan.

Smithson oli yksi ensimmäisistä maataiteilijoista. Hänen tunnetuin teoksensa on *Spiral Jetty* Utahin Isolla Suolajärvellä vuonna 1970. Se koostuu spiraalimaisesti etenevästä polusta, jonka oli 475 metriä pitkä ja 4,57 metriä leveä.

## Lähteet

## Kirjallisuutta
* 

## Aiheesta muualla

* Robert Smithsonin kotisivu. 
* Hanna Johansson: ''Maataide, luonto ja liikkuva kuva''
VBScript

**VBScript** (*Visual Basic Script*) on Windowsin yksi monista ohjelmointikielistä.

VBScript on skriptikieli, joka suoritetaan riviriviltä. Vaikka VBScript on skriptikieli, sillä pystyy tekemään yllättävän suuria ja näyttäviä sovelluksia, esimerkiksi oman sähköposti-sovelluksen. VBScriptin kryptatun tiedoston pääte on **.vbe**. VBScript on sukua Visual Basicille.

Tiedoston päätteenä käytetään päätettä **.vbs**

## Esimerkkejä
Seuraava esimerkki näyttää tekstilaatikon "Tervetuloa Wikipediaan!" ja avaa Internet Explorer-selaimessa sivun .

```vb
MsgBox "Tervetuloa Wikipediaan!"
Set objIEA = CreateObject("InternetExplorer.Application")
objIEA.Visible = true
objIEA.Navigate "www.wikipedia.org"
```

Seuraava esimerkki näyttää tekstilaatikon otsikolla "Messageboxi" ja tekstillä "Tämä on vain yksinkertainen messageboksi.".

```vb
X=MsgBox("Tämä on vain yksinkertainen messageboxi.",0+16,"Messageboxi")
```
Mario Yepes

**Mario Alberto Yepes Díaz** (s. 13. tammikuuta 1976 Cali, Kolumbia) on kolumbialainen jalkapalloilija, pelipaikaltaan keskuspuolustaja. Hän edustaa Serie A:ssa pelaavaa AC Milania.  Yepes edustaa maajoukkuetasolla Kolumbiaa.

## Lähteet

## Aiheesta muualla
* 
* 
*
Wilmington (Pohjois-Carolina)

**Wilmington** on yhdysvaltalainen kaupunki Pohjois-Carolinan osavaltiossa. Se on New Hanoverin piirikunnan hallintokeskus. Wilmingtonissa oli vuoden 2020 väestönlaskennan mukaan 115&nbsp;451 asukasta.

## Historia
Ensimmäisenä eurooppalaisena Wilmingtonissa ja sitä ympäröivällä Cape Fearin alueella kävi italialainen tutkimusmatkailija Giovanni da Verrazano vuonna 1524. Ensimmäiset eurooppalaiset asettuivat Wilmingtoniin kuitenkin vasta 1720. Wilmington sai kunnallisoikeudet vuonna 1739 tai 1740.

Wilmington teollistui nopeasti 1700-luvun lopulla ja 1800-luvun alussa. Paikkakunnan taloutta veti erityisesti puuteollisuus, joka sai raaka-aineita Wilmingtonia ympäröineistä laajoista metsistä. Vuoteen 1840 mennessä siitä oli kasvanut osavaltionsa suurin kaupunki ja itärannikon merkittävimpiä satamakaupunkeja.

Sisällissodan aikana Wilmington oli strategisesti tärkeä, sillä sen sataman kautta kuljetettiin huomattava osa Etelävaltioiden tuontituotteista. Kun Pohjoisvaltiot valtasivat Norfolkin 1862, niin Wilmingtonin merkitys kasvoi entisestään ja siitä tuli Etelävaltioiden tärkein satama. Wilmington vallattiin lopulta Wilmingtonin taistelussa 1865. Seuraavana vuonna paikkakunta sai kaupunginoikeudet.

10. marraskuuta 1898 Wilmingtonissa puhkesi kapina, jossa monisatapäinen valkoisen ylivallan kannattajien joukko pakotti kaupungin pormestarin Silas P. Wrightin ja kaupunginvaltuuston eroamaan. Joukko myös tappoi poliittisia vastustajiaan ja paikallisia mustia, karkotti näitä kaupungin rajojen ulkopuolelle ja vandalisoi näiden koteja ja yrityksiä.

Ensimmäisen ja toisen maailmansodan aikana Wilmingtonin laivanrakennusteollisuus elpyi, ja 1940-luvulla North Carolina Shipbuilding Company työllisti alueella tuhansia ihmisiä. Sotien jälkeen kaupunkiin perustetut General Electricin ja Corningin toimitilat ja uudet nähtävyydet, kuten museoalus USS ''North Carolina'', toivat kaupunkiin lisää vaurautta. 

1980-luvun alussa elokuvamoguli Dino De Laurentiis perusti yhden elokuvastudioistaan Wilmingtoniin, josta kasvoi 1990-luvulla Yhdysvaltain kolmanneksi suurin elokuvakeskus New Yorkin ja Los Angelesin jälkeen. Wilmingtonissa tai muualla osavaltiossa on valtaosin kuvattu muun muassa elokuvat *[[Lohikäärmeen vuosi (elokuva)|Lohikäärmeen vuosi]]* (1985), *[[Blue Velvet – ja sinisempi oli yö|Blue Velvet]]* (1986), *[[Dirty Dancing]]* (1987), *[[Rambling Rose]]* (1991), *[[Viimeinen mohikaani (vuoden 1992 elokuva)|Viimeinen mohikaani]]* (1992) ja *[[Takaa-ajettu]]* (1993). Elokuva- ja tv-tuotantojen kasvu on jatkunut 2000-luvulla niin, että koronavuonna 2021 tehtiin jälleen uusi ennätys. Elokuva-ala työllisti Wilmingtonissa vuonna 2023 noin tuhat ihmistä.

Vuonna 1990 avattiin Interstate 40 -valtatie, jota pitkin kaupunkiin saapui entistä enemmän ihmisiä. Wilmington oli 1990-luvulla Yhdysvaltain nopeimmin kasvavia kaupunkeja.

## Lähteet

## Aiheesta muualla

*Kaupungin kotisivut
Joseph Savage

**Joseph Knebel Savage** (21. toukokuuta 1879 New York, New York – 10. maaliskuuta 1956 Asbury Park, New Jersey) oli yhdysvaltalainen taitoluistelija, rullaluistelija ja urheilujärjestötoimija. Ammatiltaan Savage oli juristi.

Savage on vanhin taitoluistelussa olympiatasolla kisannut urheilija: hän osallistui 52-vuotiaana Lake Placidin vuoden 1932 talviolympialaisten pariluisteluun, jossa hän sijoittui parinsa kanssa seitsemänneksi eli viimeiseksi. Vuoden 1930 MM-kilpailuissa Savage oli tuolloisen parinsa kanssa kahdeksas. Yhdysvaltain-mestaruuskilpailuista Savage voitti useita mitaleja, muun muassa maan ensimmäisen virallisen jäätanssimestaruuden vuonna 1936. Viimeisen mitalin maansa mestaruuskilpailuista Savage voitti 63-vuotiaana.

Savage toimi Amateur Skating Union of the US:n, Yhdysvaltain taitoluisteluliiton edeltäjän, puheenjohtajana vuosina 1929–1930. Hän oli myös innokas rullaluistelija, ja hän oli kyseisen lajin ja pikaluistelun puolestapuhuja.

Vuodesta 2008 Savage on ollut Yhdysvaltain taitoluistelun hall of famen jäsen.

## Lähteet
* Joseph Savage – Sports Reference LLC.  

### Viitteet
Tert-amyylimetyylieetteri

**Tertiääriamyylimetyylieetteri**, **tert-amyylimetyylieetteri** eli **TAME** (C6H14O) on rakenteeltaan eetteri. Se on normaaliolosuhteissa olomuodoltaan väritön, helposti syttyvä, herkkäliikkeinen ja erittäin helposti haihtuva neste, jolla on mieto, kamferimainen ja eetterinkaltainen haju. Aineen moolimassa on 102,18 g/mol, sulamispiste − 80&nbsp;°C, kiehumispiste 86&nbsp;°C, tiheys 20&nbsp;°C:n lämpötilassa 0,77 g/cm3, leimahduspiste - 11&nbsp;°C, itsesyttymislämpötila 415&nbsp;°C ja CAS-numero 994-05-8. Aine liukenee veteen  11 g/l sekä useisiin orgaanisiin liuottimiin.
Aineesta käytetään myös nimiä *2-metoksi-2-metyylibutaani*, *tert-pentyylimetyylieetteri*, *1,1-dimetyylipropyylimetyylieetteri*  ja *metyyli-tert-pentyylieetteri*.

Tertiääriamyylimetyylieetteriä voidaan käyttää bensiinin lisäaineena. Se toimii tällöin oksygenaattina eli hapettimena parantamassa bensiinin palamista ja vähentämällä pakokaasupäästöistä mm hiilimonoksidin (CO) määrää. Aine on estämässä myös moottorin nakutusta.

## Katso myös
*Metyylitertiääributyylieetteri, MTBE, (C5H12O)
*Etyylitertiääributyylieetteri, ETBE, (C6H14O)

## Aiheesta muualla
*
*OVA-ohje: tert-amyylimetyylieetteri
*Turvallisuus- ja kemikaalivirasto (Tukes): 2-metoksi-2-metyylibutaani, Kemikaalien EU-riskinarviointi ja –vähennys  (pdf)
*PubChem: Tertiary-amyl methyl ether
Mauri Tuuri

**Mauri Felix Tuuri** (25. elokuuta 1940 Sääksmäki – 22. elokuuta 2014) oli suomalainen jalkapalloilija.

Välihyökkääjänä pelannut Mauri Tuuri eli *Nakki* edusti urallaan Valkeakosken Hakaa 1960–1967 ja Pallo-Seppoja 1968–1969. Hän voitti Hakassa Suomen mestaruuden 1960, 1962 ja 1965 ja Suomen cupin vuonna 1963. Kaikkiaan Tuuri pelasi kahdeksan kauden aikana 101 mestaruussarjan ottelua, joissa hän teki 41 maalia.

Tuuri pelasi Suomen maajoukkueessa yhden maaottelun vuonna 1966. Hakassa hän pelasi Eurooppa-cupissa ja cup-voittajien cupissa.

Tuuri oli ammatiltaan viilaaja ja hänen kotikuntansa oli Sääksmäki. Tuuri kuoli vuonna 2014 ja hänet on haudattu Valkeakosken hautausmaalle Valkeakoskella vanhempiensa Väinö Feelix ja Mirjam Tuurin hautaan.

## Lähteet
Pentti Tähtinen

**Pentti Tähtinen** (11. helmikuuta 1934 – elokuu 2006) oli suomalainen jalkapalloilija.

Maalivahtina pelannut Tähtinen edusti urallaan  Kotkan Työväen Palloilijoita kausilla 1952–1956, 1958, 1965–1966 ja 1969. Lisäksi hän pelasi Valkeakosken Hakassa 1957 sekä Pallo-Pojissa 1959–1962. Hän voitti KTP:ssa Suomen mestaruuden 1952 ja Suomen Cupin 1958. Kaikkiaan Tähtinen pelasi 13 kauden aikana 200 mestaruussarjan ottelua.

Tähtinen pelasi maajoukkueessa kolme maaottelua vuonna 1955.

## Lähteet
Pekka Utriainen

**Pertti Veli "Pekka" Utriainen** (23. lokakuuta 1937 Viipuri – 26. maaliskuuta 2020 Vaasa) oli suomalainen jalkapalloilija ja valmentaja.

Keskikentällä ja hyökkääjänä pelannut Utriainen edusti urallaan Vaasan Palloseuraa 1954–1958, ruotsalaista IFK Holmsundia 1959–1967 ja Vasa IFK:a 1968–1973. Ruotsissa vietetyistä kausista hän vietti yhden Allsvenskanissa ja loput 1. divisioonassa. Kaikkiaan Utriainen pelasi Suomessa neljän kauden aikana 65 mestaruussarjan ottelua, joissa hän teki 16 maalia.

Utriainen pelasi Suomen maajoukkueessa kaksi maaottelua vuonna 1963.

Pelaajauran jälkeen Utriainen toimi muun muassa Vasa IFK:n, Bollklubben-48:n ja BK-IFK:n päävalmentajana. Hän toimi Suomen jalkapallovalmentajat ry:n hallituksessa vuodesta vuosina 1985–2012.

## Lähteet
Peter Utriainen

**Ulf Peter Utriainen** (s. 20. marraskuuta 1960 Holmsund, Ruotsi) on uransa lopettanut suomalainen jalkapalloilija.

Keskikenttäpelaajana pelannut Utriainen edusti urallaan Suomessa Vasa IFK:a 1978–1980, Bollklubben-48:a 1987–1988 ja BK-IFK:a 1989–1990. Ruotsissa hän pelasi Allsvenskanissa Östers IF:ssä  kausilla 1980–1982 ja Gefle IF:ssä 1983–1984 sekä 2. divisioonassa IFK Holmsundissa 1986. Utriainen voittin Österissä Ruotsin mestaruuden 1980 ja 1981.

Utriainen pelasi maajoukkueessa vuosina 1981–1984 yhteensä 11 maaottelua.
Nykyään hän toimii valmentajana I-JBK:n A-junioreissa.
## Lähteet
Aistialiherkkyys

**Aistialiherkkyys** tarkoittaa tilannetta, jossa ihmisen keskushermosto ei aisti tarpeeksi voimakkaasti saadakseen riittävästi aistimuksia. Ihminen kokee tällöin tarvetta toimia tavalla, joka johtaa aistimusten kokemiseen. Hän voi siksi esimerkiksi painella, puristella tai jopa lyödä itseään. 

Aistialiherkkyyttä esiintyy etenkin autisteilla. Pienellä osalla autistilapsia on todettu, että heidän hermostonsa reagoi poikkeuksellisen vaimeasti ulkoisiin ärsykkeisiin. Näillä korkean ärsykekynnyksen lapsilla esiintyy taipumusta itseään vahingoittavaan käytökseen. Tutkijat epäilevät, että hermoston aliherkkyys saattaa johtua mantelitumakkeen ja ohimolohkojen epänormaalista toiminnasta. 

Hyvin voimakkaasta aistialiherkkyydestä kärsivän on hyvä itse tunnistaa oma tilansa, koska jotkut tilanteet voivat olla vaarallisia. Jos ei aisti esimerkiksi kuumuutta, ei osaa vähentää vaatteita tai hakeutua varjoon, jolloin pahimmillaan seuraa nestehukka. Jos ei tunne kipua, ei osaa hakeutua hoitoon tai pois kipua aiheuttavasta tilanteesta.

Aistialiherkkyyden vastakohta on aistiyliherkkyys.

## Katso myös

* Aistiyliherkkyys
* Autismi
* HFA (lievä autismi)
* Aspergerin oireyhtymä

## Lähteet

## Aiheesta muualla
*Delacato, Carl H : Muukalainen keskuudessamme - autistinen lapsi; Kehitysvammaliitto, 1995;
Pianokonsertto nro 3 (Beethoven)

**Pianokonsertto nro 3 c-molli** op. 37 on Ludwig van Beethovenin pianokonsertto, joka on sävelletty pääosin vuosina 1799–1800. Ensimmäiset luonnostelmat ovat vuodelta 1797. Kantaesitys oli Beethovenin itsensä esittämänä Wienissä Theater an der Wienissä 5. huhtikuuta 1803. Samassa konsertissa kantaesitettiin myös toinen sinfonia ja oratorio *[[Christus am Ölberge|Kristus Öljymäellä]]*. Konsertto on omistettu Preussin prinssi Louis Ferdinandille.

Beethoven oli säveltänyt konserton suurimmaksi osaksi valmiiksi kesään 1800 mennessä, mutta solistin osuutta ei ollut kirjoitettu yksityiskohtaisesti ylös kantaesitykseen mennessä. Beethoven soitti kantaesityksessä soolo-osuuden lähes kokonaan ulkomuistista ja oli kirjoittanut piano-osuuden vain paikoitellen muistiin hänelle ominaisella pikakirjoituksella. Sivunkääntäjänä esityksessä toiminut Beethovenin ystävä Ignaz von Seyfried muisteli jälkeenpäin, että hän ei nähnyt partituurissa juuri muuta kuin tyhjiä nuottiviivastoja tai käsin kirjoitettua sekasotkua, eikä hänellä ollut aavistustakaan, missä kohdin sivuja olisi pitänyt kääntää.

Konserton valmistumisajankohtana Beethoven oli säveltänyt jo muun muassa ensimmäisen sinfonian ja pianosonaatin nro 8. Tyyliltään konsertto enteilee Beethovenin niin sanotun keskimmäisen kauden teoksia. Konserton ensimmäisen osan alun teema muistuttaa Mozartin pianokonserton nro 24 (c-molli) alkua. Hidas toinen osa on ensimmäisen osan c-mollille etäisessä sävellajissa E-duurissa ja alkaa pitkällä pianon soolo-osuudella. Viimeinen osa loppuu C-duuriin.

## Osat

#*Allegro con brio*
#*Largo*
#*Rondo: Allegro*

## Lähteet
Pianokonsertto nro 2 (Beethoven)

**Pianokonsertto nro 2 B-duuri** op. 19 on Ludwig van Beethovenin pianokonsertto, joka on sävelletty pääosin Bonnissa vuosina 1789–1790. Konserton lopullinen versio julkaistiin Leipzigissa vuonna 1801 ensimmäisen pianokonserton julkaisun jälkeen. Teos on omistettu Carl Nicklas von Nickelsbergille.

Konserton kantaesitys oli Wienin Burgtheaterissa 29. maaliskuuta 1795. Konsertto kuului ensimmäisiin teoksiin, joilla Beethoven toi Wienissä itseään esiin pianistina ja myös säveltäjänä. Beethoven esitti konserton Wienissä myös joulukuussa 1795 ja Prahassa 1798, jolloin hän luultavasti myös uudisti teosta.

## Osat

#*Allegro con brio*
#*Adagio*
#*Rondo. Molto allegro*

## Lähteet
Ganz

**Ganz** voi tarkoittaa:

## Sukunimenä

* Ábrahám Ganz (1814–1867), sveitsiläissyntyinen unkarilainen insinööri ja yritysjohtaja
* Bruno Ganz (1941–2019), sveitsiläinen näyttelijä
* Caterina Ganz (s. 1995), italialainen maastohiihtäjä
* Josef Ganz (1898–1967), saksalainen insinööri

## Muita merkityksiä

*Ganz vállalatok, unkarilainen teollisuusyritys
Pianokonsertto nro 4 (Beethoven)

**Pianokonsertto nro 4 G-duuri** op. 58 on Ludwig van Beethovenin pianokonsertto, joka on sävelletty luultavasti vuosina 1805–1806. Konsertto julkaistiin elokuussa 1808 ja se on omistettu Itävallan arkkiherttua Rudolphille.

Konserton kantaesitys oli maaliskuussa 1807 yksityisessä konsertissa prinssi Lobkowitzin palatsissa Wienissä Beethoven solistina. Konsertissa kantaesitettiin myös neljäs sinfonia. Ensimmäinen julkinen esitys oli 22. joulukuuta 1808 Theater an der Wienissä myös Beethovenin esittämänä. Samassa konsertissa kantaesitettiin myös *Kuorofantasia* sekä viides ja kuudes sinfonia.

Teos on sävelletty samoihin aikoihin viidennen sinfonian kanssa. Ensimmäinen osa alkaa pianon soolo-osuudella, joka on rytmisesti samanlainen viidennen sinfonian alun teeman kanssa.

## Osat

#*Allegro moderato*
#*Andante con moto*
#*Rondo (Vivace)*

## Lähteet
Pianokonsertto nro 1 (Beethoven)

**Pianokonsertto nro 1 C-duuri** op. 15 on Ludwig van Beethovenin pianokonsertto, joka julkaistiin Wienissä vuonna 1801. Beethoven aloitti teoksen säveltämisen luultavasti vuonna 1795. Teos oli ensimmäinen Beethovenin julkaistu pianokonsertto, mutta hän oli säveltänyt aikaisemmin jo konserton nro 2 (op. 19) sekä numeroimattoman Es-duuri-konserton (WoO 4). 

Beethoven on luultavasti esittänyt konserton Prahassa vuonna 1798 ja uudistanut konserttoa 1798 ja 1800. Teos oli mahdollisesti konsertto, jonka Beethoven esitti Wienissä 2. huhtikuuta 1800 samassa konsertissa, jossa kantaesitettiin ensimmäinen sinfonia ja septetto op. 20. Teos on omistettu prinsessa Barbara Odeschalchille, joka oli ollut Beethovenin oppilaana.

## Osat

#*Allegro con brio*
#*Largo*
#*Rondo: Allegro scherzando*

## Lähteet
Kvanttivaras

**Kvanttivaras** () on Hannu Rajaniemen esikoisromaani, joka ilmestyi Gollancz-yhtiön kustantamana vuonna 2010 ja suomeksi Gummeruksen kustantamana seuraavana vuonna. 

Rajaniemen tieteisromaani sijoittuu kaukaiseen tulevaisuuteen omassa aurinkokunnassamme. Päähenkilö Jean le Flambeur ( ’uhkapeluri’) on arvoitusvankilassa, jossa hänen rangaistuksenaan on peliteoreettisten arvoitusten ratkominen. Hän pääsee vapauteen, jos hän suostuu Mielen ehdotukseen tehdä vielä yksi keikka Marsin liikkuvassa kaupungissa. Teos sisältää tieteellistä käsitteistöä ja kuuluu kovan scifin lajityyppiin.

Kirja oli ehdokkaana John W. Campbellin muistopalkinnolle.

Kirja on voittanut Tähtivaeltaja-palkinnon.

## Lähteet

## Aiheesta muualla
* John Clute: Scores . Strange Horizons 9.8.2010. 
* 
* Richard Lea: Hannu Rajaniemi: the science of fiction. The Guardian 9.11.2011. 
* Viivi Hyvönen: Kadonnutta aikaa ja kuolleita sieluja. Parnasso 1/2011.
* Vesa Sisättö: Kävelevän kaupungin konnat. Helsingin Sanomat 16.2.2011.
* Anssi Lehtimäki: Kansainvälistä tasoa. Pohjalainen 19.8.2011.
* Internet Speculative Fiction Database
Betty Missiego

**Beatriz Teresa ”Betty” Missiego Campos**  (16. tammikuuta 1945 Lima, Peru) on perulaissyntyinen laulaja, joka on nykyään Espanjan kansalainen ja asuu Espanjassa.

Perussa Missiego aloitti uran tanssijana, mutta hänen uransa pysähtyi vammaan. Vuonna 1969 hän muutti Espanjaan tavoittelemaan laulajan uraa. Hän sai Espanjan kansalaisuuden vuonna 1972. Hän on siis tällä hetkellä sekä Espanjan että Perun kansalainen.

Vuonna 1979 Missiego edusti Espanjaa Eurovision laulukilpailussa Jerusalemissa 31. maaliskuuta kappaleella ”Su canción” (suom. Sinun laulusi). Hän sijoittui toiseksi 116 pisteellä häviten Israelin Gali Atarin ja Milk & Honeyn kappaleelle ”Hallelujah” yhdeksällä pisteellä.

2000-luvulla hän esiintyi ”Estrellas de Siempre” -ohjelmassa kunnianosoituksena Cecilia- ja Nino Bravo -artisteille. Hän on naimisissa säveltäjä Fernando Morenon kanssa. Heidän nuorin poikansa Fernando kuoli moottoripyöräonnettomuudessa vuonna 2012. Missiego piti jäähyväiskonsertin Málagan Teatro Cervantesissa joulukuussa 2013, mutta on esiintynyt sen jälkeenkin satunnaisesti, kuten Madridin Pride-konsertissa 2018 ja Euroviisujen Pre-Partyssa 2019.

## Lähteet
Kəlbəcərin piirikunta

**Kəlbəcərin piirikunta** (, ) on Azerbaidžanin hallintoalue. Vuonna 1930 perustetun piirin pinta-ala on 3050 neliökilometriä.

Kəlbəcərin piiri sijaitsee Azerbaidžanin lounaisosan vuoristoseudulla Vuoristo-Karabahin ja Armenian välissä. Maan virallisen hallinnollisen jaon mukaan se rajoittuu pohjoisessa Daşkəsənin, Göygölin ja Goranboyn, koillisessa Tərtərin, idässä Ağdamin, kaakossa Xocalın sekä etelässä Laçınin piireihin.

Vuoden 1989 väestönlaskennan mukaan Kəlbəcərin piirissä oli 43&nbsp;700 asukasta. Sen hallinnollinen keskus oli Kəlbəcərin kaupunki. Toinen huomattavampi paikkakunta oli İstisun kylpylätaajama. Marraskuussa 1991 piiriin liitettiin Vuoristo-Karabahin Mardakertin piirin länsiosa. Armenialaiset joukot miehittivät alueen Vuoristo-Karabahin sodan aikana huhtikuussa 1993.

Osana Vuoristo-Karabahin tasavaltaa  alue kuului Šahumjanin ja Askeranin piireihin.

Kəlbəcər luovutettiin takaisin Azerbaidžanille vuoden 2020 sodan jälkeen 25. marraskuuta. Paikalliset armenialaiset siirtyivät Armeniaan.

## Lähteet

## Aiheesta muualla

* Kəlbəcərin piirin sivusto 
* Azerbaidjan: Territorial and administrative units , ,
Matkakirjeitä Maasta

**Matkakirjeitä Maasta** () on Mark Twainin postuumisti julkaistu kirja. Vuonna 1962 julkaistun teoksen toimitti Bernard DeVoto. Valikoima teoksesta ilmestyi suomeksi Kristiina Kivivuoren suomennoksena 1963 Gummeruksen kustantamana.

Teoksessa kristinuskon Jumala luo koemielessä pienen pallon, jolle hän antaa nimeksi Maa. Jumalan palvelija, arkkienkeli Saatana, arvostelee liian kärkevästi herransa luomuksia ja hänet karkotetaan määräajaksi katsomaan, miten koe edistyy. Saatana kirjoittaa tovereilleen Mikaelille ja Gabrielille Maan ihmisten olevan mielipuolia.

## Lähteet
Valtionetu

**Valtionetu** (, saks. Staatsräson) on historiallinen poliittisen toiminnan periaate, jonka mukaan tavoitteena pitää olla valtion olemassaolon turvaaminen. Periaatteen merkittävin puolestapuhuja oli italialainen Niccolò Machiavelli (1469–1527). Pyrkimys valtionedun esiintuomiseen oli tärkeässä asemassa yksinvaltiaiden aikana, mutta 1800-luvulla se heikkeni ja sai piirteitä reaalipolitiikasta eli tavoitteiden asettamisesta toteuttamismahdollisuuksien mukaisiksi.

## Lähteet
Ramsundin laivastotukikohta

**Ramsundin laivastotukikohta** (, ROS) on vuonna 1913 perustettu Norjan laivaston huoltotukikohta Pohjois-Norjassa Tjeldsundin kunnassa. Se on yksi kolmesta merkittävästä työnantajasta.

Tukikohdassa on 200 työpaikkaa lähinnä siviilityöntekijöille Ramsundissa, Harstadissa ja Sortlandissa. Ramsundista tulee 2020-luvun lopupuolella tukikohta Norjan uusille 212-luokan sukellusveneille, jotka korvaavat nykyisen Ula-luokan. Tukikohtaa kunnostetaan ja laajennetaan uusilla laitureilla ja uusilla rakennuksilla sukellusveneiden huoltoa ja käyttöä varten.

Norjan asevoimien erikoisjoukot (FS) ja Marine Hunter Command -yksikkö tarjoavat koulutusta arktisessa ilmastossa. Ramsundin laivastotukikohdassa on myös Mine Diver Command -yksikkö.

Norjan ja Yhdysvaltojen välisessä vuonna 2022 päivitetyssä DCA-sopimuksessa Yhdysvallat saavat Ramsundin laivastotukikohdan käyttöönsä.

## Lähteet
Perstechnique

__NOTOC__
**Perstechnique** on suomalaisen industrial metal -yhtye Turmion Kätilöiden helmikuussa 2011 julkaistu neljäs täyspitkä albumi. Albumin julkaisi Osasto-A Records ja se on yhtyeen ensimmäinen levytys nykyisen kitaristin Bobby Undertakerin kanssa.

## Kappaleet
#
#
#
#
#
#
#
#
#
#

## Kokoonpano
* Spellgoth – laulu
* MC Raaka Pee – laulu
* Bobby Undertaker – kitara
* Master Bates – basso
* DQ – rummut
* RunQ – kosketinsoitin

## Arvostelut
* Desibeli.net: 
* Kaaoszine: 9/10
* Lammaszine: *neutraali*

## Lähteet